Bejaarde moet glo sing voor sy pensioengeld kry | Maroela Media
The Witness het Dinsdag berig haar seun, Braam (63), was ontstoke toe hy daarvan te hore kom, en hy het gevolglik 'n klagte by die minister van sosiale ontwikkeling, Bathabile Dlamini, aanhangig gemaak.
Braam het aan die koerant gesê die voorval het verlede maand plaasgevind. Hy sê 'n beampte van die Suid-Afrikaanse agentskap vir maatskaplike sekerheid (Sassa), het geweier om sy ma te help alvorens sy nie sing nie. Ria het aanvanklik gedink dit is 'n grap, maar toe druk die beampte 'n mikrofoon in haar hand tot aanskoue van die res van personeel, wat glo gestaan en lag het.
Ria het gesê sy weet nie wat om te sing nie, waarna die beampte gedreig het om haar pensioenkaart te weerhou. Ria, wat gedeeltelik blind is, het uiteindelik "Happy Birthday" oor die interkomstelsel gesing. "Sy is voor al die mense en personeel in die hele sentrum verneder. Hulle het gedink dit is snaaks en niemand het tot haar redding gekom nie. Sy is geboelie omdat sy op haar eie na die sentrum gegaan het," het Braam gesê.
Vusi Mahaye, Sassa se woordvoerder in KwaZulu-Natal, het aan die koerant gesê Ria moet die name van die betrokke beamptes bekend maak, alvorens 'n ondersoek van stapel gestuur kan word.
Bron: The Witness
Dis 'n skande hoe beamptes van die Staatsdiens die bejaardes behandel. Die werkers is veronderstel om 'n diens te lewer maar hulle dink hul doen jou 'n guns. Wens hul wil bykom en besef hul word betaal deur belastingbetalers. Dis tyd dat die toesighouers hul werk doen en die werkers monitor. Hoe moet die dame nou die beamptes uitken en weet wie dit was wat haar so verneder het, sy is reeds half blind. Dis 'n skande ek hoop die voor op die wa beamptes kry eendag wanneer hulle oud is dieselfde behandeling en dink dan terug aan wat hul… Lees meer »
Ek dink dit is 'n skande dat ons bejaardes so behandel word en dan nog 'n ding nie baie van die bejaardes weet dat hul hul pensioengeldjies by 'n bank kan gaan trek nie, ek het nou al verskeie mense die raad gegee, maar daar is glad nie aan hul eers hierdie moontlikheid genoem toe hul aansoek gedoen het vir hul pensioen kaart nie. Ek dink dis 'n skande. Dan is daar ook sekere plekke waar die bejaardes hul geldjies kan bekom, maar hul moet eers vir 'n sekere bedrag koop voordat hul enige van hul geld kan kry. Dit… Lees meer »
Ek voel so jammer vir hierdie ou tannie. Dit is baie hartseer. Is daar nie kameras nie? Hoe moet hierdie bejaarde dame nou die werkers uitken? Nee regtig, dit is waglik!! Daleen ek stem Suid Afrika is besig om in 'n helse sirkus te verander.
kyk ek kan nou vir jou se in baie mooi taal maar sal my gedra!! hoe de hel moet die arme taniie vir jul se wie die beamptes was!! is daar geen respek in die land van ons nie! my magtag en dan staan die res "barbarre en lag" maak my siek. die tannie is half blind en hoe de hel verwag jy om te weet wie almal is in daai plek. kom ek bind jou oe toe en laat jou in n vreemde plek staan tussen klomp mense wat vir jou staan en lag en dan sing jy vir… Lees meer »